《暖谷诗》
宋代·蒋祺

县南山水秀且清，天地坯冶陶精英。
有唐刺史昔行县，访寻洞穴为寒亭。
屈指於今几百祀，磨崖字字何纵横。
相随栈道倚空险，来者无不毛骨惊。
我此三载迷簿领，有时一到□馀情。
娱宾烹茗遽回首，孰知亭侧藏岩扃。
成纪同僚到官始，居然心匠多经营。
乃知物理会有数，繄天通塞因人成。
鸠工畚筑忽累日，旷然疏达开光明。
初疑二帝凿混沌，虚空之□罗日星。
又若巨灵擘华岳，溪谷之响轰雷霆。
大岩既辟小岩出，壶中之景真其□。
洞门春风刮人面，其中安若温如蒸。
累垂石乳似刻削，周环峭壁无欹倾。
旧梯既去小人险，新径之易君子平。
临流又广□方丈，叠石缔宇为轩楹。
於嗟土石□□□，无情一旦建时荣。
方今出震□大器，鼎新基构清寰瀛。
我愿天下无冻馁，有如此穴安生灵。
不烦吹律而后暖，千古宜以此为名。

作者简介：蒋祺，贡生，父卧病，祺皆妻王夙夜守事，三年弗懈。家綦贫，养亲必供甘旨。官武清、齐东二县训导。武清生吴嘉谋贫不能娶，齐东生张汝雨父丧未举，皆捐俸使蒇其事喜。以忠孝节义事厉诸生。年八十余岁。犹日亲铅椠。著有《礼经解说》、《道德句解》、《刚鉴论》、《白雪谱》诸书。卒，赠容城县知县。子如苹，别有传。